Съвет към трайно безработните - Spodeli.net\nСъвет към трайно безработните\nпреди: 2 години, 4 месеца, прочетена 4716 пъти\nРеших да напиша тази тема не за искане на съвет, а за споделяне на мой съвет към тези от вас, които - поради една или друга причина - са трайно безработни, чудят се какво е най-подходящо да работят занапред или са изпаднали в безизходица. Не твърдя, че съветът ми ще е най-правилен, но изхождайки от моя опит през годините, ще си позволя все пак да споделя за какво иде реч, а вече оттам-насетне нека всеки прецени сам за себе си, дали това е област, в която би могъл да се развива.\nНяма да съм поредният, който ще ви съветва да се преквалифицирате като програмисти, тъй като не всеки има заложби за това, дори и да се учи много години.\nКасае се за работа като проектанти. Това е професия, която е желана и търсена не само в България, а и в редица развити държави. Не е трудна за овладяване, но се изисква упоритост. Пространственото и творческо мислене също помагат, но не са задължително условие. Тези умения се придобиват с практика и не зависят от вродени дарби. В рамките на 2-3 години бихте могли да овладеете достатъчно програмата и да показвате завидни резултати, които ще ви дадат нужните увереност и практически основания да кандидатствате за работа при нелоша заплата от порядъка на 2 000-5 000 лева в България или доста повече в чужбина. Начинаещите сигурно ще започнат с по 1 200-1 500 лева, но това е само за редовите проектанти. Затова - бъдете упорити, ученолюбиви и се стремете да сте не редови, а от по-добрите специалисти, за да бъде трудът ви оценяван по-високо.\nПрепоръчително е да се насочите към изучаване на проектиране със Solidworks или Catia. За целта има множество безплатни уроци в Мрежата, а най-полезни са видео уроците в YouTube.\nНаред с това ползвайте и програмата f. lux с настройка за цветова температура "4700К", за да не ви болят очите при продължително стоене пред екрана. Много важно е екранът да бъде IPS и да няма премигваща подсветка, така че търсете модел, обозначен като "flicker-free". По възможност да е с размер 27" или по-голям. За мишка си изберете Logitech G502 или Razer Basilisk, тъй като разполагат с удобна форма и множество допълнителни копчета, с които бързо да изпълнявате най-честите команди в програмата. Препоръчително е и да вложите пари в триизмерна мишка като 3Dconnexion SpaceMouse, с която работоспособността се ускорява сериозно. Работен стол - с мрежести облегалка и седалка, задължително с високи подлакътници, защото ръцете ви ще имат нужда от подходяща опора дълги часове на ден. Препоръчвам стол модел Ergohuman или Ergopro. Скъпи са, но ще ви служат вярно дълги години (по-добре, отколкото през 1-2 години да сменяте некачествени модели от по 150-250 лева), а и ще ви предпазят от нежелани схващания и травми в гръбнака и врата. Разбира се, можете да започнете да се самообучавате на някоя от тези програми и със сравнително скромна работна машина и с обикновени мишка и стол, но ако се захванете сериозно, сами ще достигнете до извода, че колкото по-добре оборудвани сте, толкова ще сте по-работоспособни и бързи, а не на последно място и в по-добър тонус.\nНадявам се, че този съвет ще успее да промени в положителна посока поне един човек, а защо не и повече. Редовно чета тук теми от хора, които дълготрайно не могат да си намерят работа и счетох, че най-малкото е редно да изкажа мнение от своя опит, защото този вид дейност е нещото, което преобърна живота ми завинаги и заради това до края на живота си ще съм благодарен, че се реших на тази стъпка. Преди 15 години аз също бях прохождащ, а дори да ползвам мишка не ме биваше и ми отне два дни проби и нерви, докато свикна с нея. Идеята е, че човек не бива да се отчайва, ако отначало не му потръгне. Пробвайте смело - не отнема кой знае колко време (дори и работещите могат след работа да се упражняват по 1-2 часа дневно), а и е занимателно. Проектирането е от професиите, които не са физически тежки и мръсни, работи се в чиста среда и сред вежливи хора (най-вече в чужбина; за България е си е тото на колко свестен началник ще попаднеш).\nПожелавам ви успех! :)\n1. Съвет към трайно безработните: Избягвайте общата работа в БГ, защото ще Ви уволнят бързо, изключително много общи работници се търсят в БГ, искат бачкатори и етноси, затова се оплакват. В България работят професиите - програмиране, счетоводство и маркетинг (обикновено 25 годишни Каки с пъстри чорпогащи), ако искате да се развивате в която и да е друга област - Връзките на Баща Ви или Майка Ви от 1985 година и може би да живеете хубав живот. Ако искате да се развивате в някоя друга област или да работите обща работа за пари - Терминал 2!\n2. Брат.. съвета ти е следния:\nНаучете някакъв CAD софутер... защо и ак, не е от значение.\nИнсталирайте си flux. - Това може би е единственото нещо, коtео\nДайте 2000 лева за столове, мишки и монитори.\n"В рамките на 2-3 години бихте могли да овладеете достатъчно програмата и да показвате завидни резултати, които ще ви дадат нужните увереност и практически основания да кандидатствате за работа "\n- С 2000 лева, ще изкарам една година, ако съм трайно безработен, ще мога да оцелея. Да, буквално, ще ям картофи оризи и салам веднъж в месеца, ама ще оцелея. С яка мишка и удобен стол, поне няма да се притеснявам за ортопедични проблеми... освен липсата на калции, от недояждане.\nДай малко конкретика? !? Дал си "някакви срокове"\nЗащо да науча тази програма? Какво прави? Защо го прави? Кои са фирмите, коти я търсят? Какво точно търсят?\nИ после отгори на "Как да я науча? "... Ама подробно и конкренто, както изборяваше моделите мишки.\nОт коя книга да чета? Кой сайт да ползвам за върпоси? Има ли някаква методика за изучаване Къде мога да видя допълнителна информация? Има ли курсове, които мога да посетя? Какви спънки да очаквам? Има ли групи, към които мога да се насоча? Има ли някое гуру, което всички слушат, защото попринцип е прав? Има ли някоя книга, която ще е "библията" на това, което правим? Видео курс? Еедовни подкастове свързани с темата? Кка хората си споделят работата едни с други?\nСлед това - Къде да кандидатстваме? Как? Какво ще ни питата? Как да се представим?\nКакво допълнително трябва да знаем? Как се извършва работата в екип? Имат ли си някаква предпочитана система? Мога ли да срещна работещи хора, че да ми помогнат?\nИзвинявам се, ако звучи грубо, но съветът ти е недоизпечен...\n3. Здравей авторе,\nСпоред теб има ли смисъл да започна обучение по проектанство на 33 години. Относно образованието, не се ли търсят главно хора с техническо обрзование или може и без. Би ли ме насочил също и към фирма която предлага курсове по Solidworks или Catia.\nЗа съжаление, няма как да не се съглася с написаното от теб! Това бе и една от причините да реша да отделя от времето си, за да създам тази тема, с цел поне да изложа своите съвети. И съм убеден, че който счете, че си заслужава да пробва да се самообучи с някоя програма за проектиране (не струва никакви пари), прояви ли желание, само може да спечели за в бъдеще. Аз също работя в момента това, до голяма степен подтикнат от разочарованието в родните предприятия. Работил съм физически тежки, мръсни и нездравословни дейности повече от 10 години и с тях си прецаках здравето в най-крехката си възраст, получавайки в замяна ниски заплати, лъжене с осигуровки и извънредно работно време, както и неправомерни глоби, без да имам вина за тях.\nПочти всички неща, които задаваш като въпроси, съм ги обяснил най-общо в създадената от мен тема. Включването ми тук е с цел насока, оставяйки на заинтригуваните сами да докажат на себе си, че ако имат истинска решителност, биха могли със собствени усилия и отделено време по-задълбочено да разучат всяка една подробност, която ги интересува. Лесно е да придобием нови познания, когато живеем във времената на Google и YouTube. :) Единствено се иска желание и да използваме подходящите ключови думи в търсачките (като "Solidworks tutorial", "Catia tutorial", "CAD modeling techniques" и т. н. ). Познанията по английски или руски език помагат, тъй като повечето уроци и видео уроци в интернет са на английски и руски език. При видео уроците е хубаво това, че дори и незнаещите чужд език биха могли да схванат повечето неща, само гледайки какво се случва на екрана. Ще се самоцитирам:\n"За целта има множество безплатни уроци в Мрежата, а най-полезни са видео уроците в YouTube. "\nТук в Сподели. net години наред съм чел историите на стотици безработни с достъп до интернет, които пишат как все нямат работа, как никой не иска дори да им обърне внимание по интервютата и прочее. Давам лесен пример как можем ние - като общество - да си помогнем взаимно. Аз отделям от иначе малкото ми свободно време, защото желая да виждам повече щастливи хора и зная доколко възможно е точно с професията проектант някой в затруднено положение да се изкатери нагоре по стълбичката и да получава що-годе сносни доходи, без да се тревожи какво ще сложи на масата си на следващата сутрин.\nЧовек с умения за работа с програми за проектиране бива желан там, където се проектира с тях. Всеки нормален човек може за броени минути да потърси и намери в Мрежата къде и как да си намери подходяща работа с тази специалност. Ако ще се насочвате към работа в чужбина (или за чуждестранни фирми, но работейки от дома си в България), то специализирани интернет страници с обяви за работа за проектанти има много. Най-известната сред тях е http://www. coroflot. com/design-jobs\nЕдин бърз поглед към обявите в zaplata. bg и jobs. bg преди малко ми изведе няколко резултата със заплати над 2 000 лева месечно (и една от Враца за 3 800-4 000 лева), при които специалисти по Solidworks, Catia или AutoCAD биха могли да бъдат наети, стига да притежават необходимите познания по някоя от тези програми.\nРаботи се това, което фирмите възложат. Може да бъде проектиране на мебели, на тръбни конструкции, на играчки, на навеси, на оборудване за детски площадки, на осветителни тела, на велосипедни рамки, на лодки и яхти, на спирки, на огради и т. н..\nПреди повече от 15 години бях беден като църковна мишка и се самообучих във време, когато YouTube дори не съществуваше, в интернет имаше крайно оскъдни и недобри уроци, а не знаех и 10 думи на чужд език. И въпреки това се научих, защото го желаех и бях упорит да не се отказвам. Бавно, много бавно, но последователно. В началото се отчайвах и от това, че с дни не можех да свикна дори да боравя с мишка. Никой не се ражда готово научен. Сега е в пъти по-лесно и е учудващо, че дори и при това положение се намират хора, които считат днешните достъпни условия за недостатъчни. Хора, всичките тези неща са ви буквално на една ръка разстояние, стига да имате най-обикновен достъп до Интернет. :)\nСъществуват в по-големите градове в България и платени курсове за добиване на общи познания по тези програми (обикновено са в малки групи по 6-10 човека, но при по-висока цена може и поединично), но не ги препоръчвам, тъй като няма да ви научат на ценни техники на моделиране, а само ще ви запознаят с най-основните менюта и на практика ще платите няколкостотин лева, дадени на вятъра. Съвсем същите познания можете да придобиете за няколко дни, гледайки видео уроци в YouTube или използвайки вградените уроци в самите програми (обикновено се отварят с натискането на клавиша F1 или от менюто Help > Solidworks help ; Help > Solidworks tutorials и т. н. според програмата). Има и платени видео уроци в страници като www. lynda. com\nНови стол, екран и мишка струват общо около 1 350-1 500 лева, а не 2 000 лева. Посочените от мен два модела столове с мрежести облегалка и седалка струват в момента 899 и 929 лева съответно (Ergopro mesh периодично бива намален и до 829 лева). Мишките струват по 89 и 109 лева от магазините, където цените им са намалени (има ги и на по-високи цени, но се предполага, че всеки е достатъчно разумен да потърси в Google откъде да си ги поръча най-изгодно). Добър IPS екран без премигваща подсветка струва около 400-500 лева, макар че моделите с IPS матрица и размер 27" започват от 329 лева. Така стигаме до общ разход под 1 400 лева, и това е само в случай, че някой реши да използва най-добрите за цената си стол, мишка и екран. Има и по-евтини столове, мишки и екрани - зависи кой какво намери като по-добро и изгодно по собствено усмотрение. А може и по време на самообучението си нито едно от тези неща да не закупи и използва, ако няма покупателна възможност в началото. Неслучайно още в самото начало бях писал следното:\n"Разбира се, можете да започнете да се самообучавате на някоя от тези програми и със сравнително скромна работна машина и с обикновени мишка и стол, но ако се захванете сериозно, сами ще достигнете до извода, че колкото по-добре оборудвани сте, толкова ще сте по-работоспособни и бързи, а не на последно място и в по-добър тонус. "\nНикога не е късно, а и вече споменах горе, че за само 2-3 години човек може да стигне до сравнително добри умения, щом има хъс и сериозно е решил да се съсредоточи в изучаването на дадена програма.\nНе бива да се стряскате от високите изисквания към кандидатите, които сякаш са писани като по калъп в почти всички обяви и не съответстват на това, което фирмите търсят. Редовно чета следните изисквания: Висше техническо образование, отлични умения по английски език (понякога и немски език в допълнение), Word, Excel, Powerpoint, шофьорска книжка и прочее. Аз не притежавам нито едно от тези умения, но въпреки всичко с лекота съм бивал нает пред множество кандидати, които "на хартия" отговарят на условията. Причината - добър съм в проектирането и показвам завидно самочувствие пред интервюиращите или собствениците на фирми, имам и известен опит при програмиране на машини с ЦПУ, като всичко това съм можел да го доказвам в момента на интервюто лично. В такива моменти са спирали да ме питат за дипломи, шофьорски книжки, езици и т. н., а направо ме питат за каква заплата бих се съгласил да работя при тях. Никога не се поколебавам да ценя себе си и да изисквам достойно възнаграждение, като ясно показвам, че с лекота мога да си тръгна, ако не ми предложат изискваните от мен заплата (за под 5000 лева чисто на месец не бих се съгласил) и условия на работа (голям качествен екран, ергономичен стол, климатизирано помещение, осветление без премигващи светодиодни или луминисцентни лампи), тъй като съм пределно наясно, че с труда си мога да допринеса за десетократно и дори стократно по-големи приходи за фирмата. Те също го знаят отлично!\nИкономиката е устроена така, че всеки търси най-изгодното за себе си, а фирмите не са благотворителни дружества. Те искат възможно повече от сътрудниците си, заплащайки възможно по-малко. На повечето места, по типично български тертип, при интервютата за наемане на нови служители ще ви намекнат и ще опитат да ви накарат да се почувствате под напрежение, че има и няколко други кандидати, чакащи за същото място, за да склоните на по-изгодна за фирмата заплата. Много често няма нито един друг конкурент за мястото и всичко е въпрос на психологическа игра. Зависи кой доколко е способен на отстъпки.\nПри проектирането или управлението на машини с ЦПУ е важно човекът какви умения има, а не какво пише на хартийката, наречена диплома. Аз самият имам Средно образование специалност "География", която за нищо не става за пред тези фирми, но и съм достатъчно умен да кандидатствам не с документи или по интернет, а лично! И точно затова винаги с голямо желание са ме наемали, когато покажа изображения на вече свършени мои изделия, които съм проектирал в миналото. От година насам ми се налага да отказвам примамливи предложения от България и чужбина, тъй като имам повече работа, отколкото свободно време, но поддържам един приятен запас от предложения, които ми дават спокойствието, че винаги при желание от моя страна мога да сменя местоработата с друга за броени дни. Не очаквайте от мен да споделя кои фирми и хора в момента желаят да работя за тях, тъй като този интерес към професионалните ми умения съм го изградил с години лишения и здрава работа. Достатъчно е и това, което споделям в тази тема, за да насоча и други хора към същата професия, тъй като може да предложи дълготрайно израстване и същевременно не изисква години учене в университет. Човек в случая може да е самоук.\nНевъзможно е да се дава съвет кой за колко време би схванал една програма (я и всяка от тях е различна), нито доколко интересно би му било, нито какво ще бъде нает да проектира. Важното е човек да владее програмата и най-общо казано - да знае коя иконка в нея за какво служи. :) Стигнете ли дотам, че да докажете практически своите умения, намирането на работа е лесно.\n6. Това някаква платена реклама на нещо ли е?\nАко не е, извинявам се (съвсем искрено), но така ми звучи...\nИначе доста нереални ми се струват тези идеи и съвети. Не всички, но голяма част от безработните са хора с основно или средно образование. Някои на възраст 40-50. И с не особено добри умения дори и за елементарна работа с компютър. Следователно това, което имаш впредвид, би им било твърде далечно като материя. Други по-млади хора, ако са безработни, с или без висше образование, най-често биват издържани от родителите си и надали имат възможност да плащат за подобно обучение (тъй като от клипчета в ютуб няма как да придобиеш необходимата квалификация, за да те вземат някъде на работа) или пък разните там аксесоари. И по принцип съм напълно съгласна, че за да получиш, първо трябва да вложиш, но пък когато става въпрос за финансови средства, реално не всеки има възможност да отдели такива за това.\nСпоред мен по-скоро хората трябва да обмислят добре през да запишат някоя специалност и да са сигурни, че искат да работят по нея след това.\n7. Абе номер 2 ще ме извиняваш ама, коментара ти е заядлив и задаваш тон излишни неща дето сам трябва да си ги отговориш. Ако и това не можеш да намериш значи не ставаш за тая работа. Как очакваш някой да ти казва какво ще те питат при кандидатстване и как да се представиш? !! Ами ще се представиш възможно най-добре, така ще се представиш. Като те питат отговаряш. И аз нямам работа но тази професия с високи заплати ме заинтригува. Може да опитам само не зная дали ще се справя защото ми звучи сложно, а не мога да чертая. На лаптоп може ли да се работи авторе? Аз нямам стол и монитор, ползвам лаптоп и диван. И мишка нямам но ако можеш да кажеш някой евтин модел мишка ще взема до 20 лв нещо, най-много 30.\n8. До 6 от 1.\nТочно обратното на което казваш, повечето безработни са Вишисти, за който търсене няма, защото са заемани от Каки-те с чорпогащите и останалите в моя пост по-горе. Търсят се в България общи работници на кило, затова вкарват турци и искат още повече. Абсолютно никакво развитие в никоя друга професия освен затворените такива, например банкерството, всички знаем как се влиза там. Като изключим тях, гореспоменатите от мен професии, всеки работи каквото намери, при необходимия стаж напуска Демократична Република България и се вкарва турчин на негово място. Между времнно по Телевизията вървят реклами как Младите хора не им се работило и са мързеливи, за 500 лева обща дейност а те са завършили Архитектура, История, Инженрство и др. подобно.\n9. 7 - Успех с намирането на работа...\n10. Здравейте. Съгласен съм с коментар номер 8. У нас черна и ниско платена работа има достатъчно. От друга страна днес университетите не предлагат качество. Пазарът е най-малкия проблем. Голяма част от извоюваното в бизнеса през 90-те години, днес се държи и управлява от бивши престъпници. Че можеш да работиш в дадена фирма на добре платена позиция, благодарение на организационни качесва, умения и тясна специализиация, с дългогодишен опит - не означава, че в същата фирма няма места и за дойните крави - мръсна работа за нископлатени наемници. Всичко опира до това какво може да вземат от теб или да им дадеш. А когато има и други хора, с които могат да те заменят - ти не им трябваш с нищо. Най-горе в корпорациите хората се интересуват от съвсем различни неща. В какво ново да инвестират, как да си разпредлят акциите и собствеността на дружеството или предприятието. Обсъждат кой как работи. Борят се с конкуренти. Подсигуряват се с охрана. Общо взето в основата стои капитализмът, а това е, че преобладава експлатацията пред взаимното сътрудничество и работа с цел - общо развтие и благоденство. Напротив. Ако си психопат в много от българските фирми, ще имаш успех. Манипулацията, премълчването на истини, влияние и внушение... Това е действителността.\n11. Добре де, а който като мен е творческа натура какво да учи? Аз смятам да си припомня HTML и CSS и да започна да разучавам графичните програми - фотошоп, индизайн и пр. Какво мислиш, авторе?\n12. От автора.\nНомер 6, не правя реклама на столове, мишки или екрани. Споделям как човек може с известна доза желание и старание да се самообучи до степен да печели нелоши пари на фона на българските заплати. Още в началото съм упоменал, че за самообучение на някоя програма за проектиране не са необходими никакви средства, а на каква програма да заложи, това зависи изцяло от всеки един човек. Достатъчно е човек да разполага поне с някаква работна машина и мишка и да има най-основните познания с операционната система Windows (например как да създаде, преименува или отвори папка в Windows Explorer), а в наши дни това не е чак толкова рядко срещано явление при хората на млада и средна възраст. Най-големи възможности за кариерно развитие и добра заплата предлагат уменията със Solidworks и Catia; напоследък също и Siemens NX.\nАко провериш десетина видео урока в YouTube, ще се увериш, че определено има какво да се научи оттам и това е една достатъчно добра основа, от която да се започне. Не зная защо така уверено се изказваш, че оттам не може да се придобият нужните умения. Аз самият съм сравнително напреднал в тази област и гледайки редица видео уроци, съвсем ясно установявам, че са полезни и годни за самообучение. Пак ще припомня, че когато аз прохождах в триизмерното проектиране (2002 г. ), бях гол и бос на тази тема и не съществуваха нито YouTube, нито 99% от сега достъпните безплатни уроци в Мрежата, нито знаех английски език, нито имах интернет достъп, нито бях пипвал Windows или мишка дотогава, нито дипломата от Средното ми образование можеше с нещо да ми помогне. В момента средата в интернет и всичките уроци там са много по-благоприятни за тези, които тепърва ще се захващат с подобна дейност. Даденият от мен примерен срок от 2-3 години за овладяване на някоя програма за проектиране е сравнително умерен, тъй като на мен самият ми бяха необходими около 2 години, докато се счета за достатъчно знаещ и можещ, за да взема първата си поръчка срещу заплащане като свободно практикуващ, а след това и като служител във фирми. Сега с всичките хиляди безплатни уроци някой може да достигне подобно ниво на развитие за броени месеци и въобще не се шегувам. Естествено, че не всеки би харесал да изпълнява подобна длъжност (все пак е важно и да харесваме професията си), а някои просто ще се обезкуражат предварително и дори няма да пробват, тъй като се съмняват в собствените си възможности. Но тези, които все пак опитат, не само няма да загубят нищо (в краен случай няколко десетки часа проби пред екрана в свободното време), а е твърде вероятно след това и да са благодарни, че са се насочили именно към подобна професия.\nНомер 7, на лаптоп може би ще можеш да се самообучиш на някоя програма за проектиране, но имай предвид, че програмите за проектиране обикновено работят под OpenGL среда, а не DirectX (като игрите и повечето програми от друг тип), затова е вероятно и да има определени проблеми с подкарването им. Повечето евтини лаптопи имат вградена видео "карта" в основния процесор (най-вече Intel HD), без отделна видео карта, така че тук всичко зависи от модела на твоя лаптоп. На моя стар лаптоп, модел от 2011 г. с първо поколение Intel HD, подкарвам без проблеми въпросните програми, но определено не е достатъчно мощен за изпълнение на сложни детайли с множество обекти и сглобки. Но за нещо по-обикновено е достатъчен.\nПрепоръчително е да се използва настолна машина (PC) с видео карта от типа на nVidia GTX или AMD Radeon. Професионалните работни станции, които са предназначени за работа с графични програми, работят с по-скъпи видео карти, които са в пъти по-мощни при приложения под OpenGL и основно са познати под търговските наименования nVidia Quadro и AMD FirePro. За пример ще дам Solidworks, която има ограничени графични ефекти при видео карти GTX и Radeon, а се възползва от пълната си функционалност само с видео карти Quadro и FirePro. Но това са подробности, които не интересуват съвсем начинаещите. Не искам нещата да звучат твърде сложни, тъй като не са. Дори една обикновена настолна машина за 500-600 лева е достатъчна за сравнително добра работа със Solidworks или Catia.\nКолкото до мишката, подходящ евтин и удобен за китката модел е "AULA Killing the soul", каквато аз самият използвах допреди няколко месеца. Обикновено бива продавана за около 19-26 лева, според търговеца. Плюс за тази мишка е, че формата ѝ е малка и е подходяща както за мъже, така и за жени с по-фини китки. Същата мишка се продава и под други наименования, например "\nВпоследствие заложих на Logitech G502 Proteus spectrum, заради малко по-големия корпус, противоплъзгащите подложки и по-добрата цялостна ергономия за китката при продължителна работа, но там и цената е по-висока - 89 лева в момента (моята тогава я купих за 109 лева).\nЗабравих да спомена, че е важно да се използва и подходяща текстилна подложка за мишки, за да се работи по-точно с мишката. Аз използвам текстилна подложка за мишки с намалено съпротивление на плъзгането модел "Tracer Gamezone Smooth - S" на цена от едва 10 лева.\nПродължителна работа на диван не е препоръчително да се извършва, тъй като (ако разбирам правилно) ще трябва да си приведен(а) напред към масата, където е твоят лаптоп и това може да доведе до напрежение в кръста и гърба. Затова бих те посъветвал да се ограничаваш от продължително стоене по този начин, а когато имаш възможност за в бъдеще (и ако счетеш, че ще се занимаваш с тази работа сериозно), да ползваш работен стол и бюро с подходящи ергономия и размери според твоите нужди. :)\n13. Авторе, аз съм номер 3\nСмятам да започна в скоро време да се самообучавам както ти препоръча. Коя програма Solidworks или Catia предлагаш за начало и с коя бих имал най голям шанс за започване на работа ( разбира се ако се трудя здраво).\n14. От 8.\nДаже и проблема с образованието не е толкова голям, просто се използва от журналистките (и политиците), като оправдание за това че имаш уж диплома а нищо не знаеш, да работиш като пасато говедо за минимална заплата за гангстерите. В чужбина общите работници работят по-малко от тукашните.\nА квалифицирана работа извън чуждестранните фирми практически няма, с няколко на брой изключение.\nСлед като е такова положението, идват връзкарите на паша в тея фирми и тея дето нямат връзки заминават за чужбина. Това е картината в БГ.\n15. Благодаря за темата авторе. Надявам се да продължиш със съветите по темата.\n16. "В чужбина общите работници работят по-малко от тукашните. "\nНе е баш така - вече за втори път работя в счетоводен отдел на голяма, световно известна американска фирма - за 1500 евро вършиш куп неща - отчети, финансови глупости, рипорти, имейли, провервки, постоянно гонене на срокове. За тия пари по-добре да стана графичен дизайнер честно, поне ще правя нещо приятно за мен.\n17. Счетоводен отдел със сигурност не е обща работа. И да парите не са много, ама тва е щото си чужденец (или в неголяма държава).\n18. Автора съм.\nНомер 11, щом си творческа личност, вероятно вече сам си си отговорил на въпроса в каква насока да започнеш работа. Виждам, че си изброил няколко прилични възможности, които очевидно те влекат. Определено имаш бъдеще с тях. :) С уменията по тези специалности би се вписал добре в екипа на някоя рекламна агенция, например. Съответно и ще вземаш заплата, каквато е обичайната за тази длъжност. А колко е тя, най-лесно може да се провери из обявите за работа на рекламните агенции.\nДруга възможност е да работиш същите неща като свободно практикуващ, като тогава сам ще трябва да си търсиш поръчки и ще получаваш приходи, зависещи от представянето и упоритостта ти. Ще трябва да се осигуряваш сам и предварително да плащаш годишен патентен данък за предстоящата година (една от причините хората да не искат да работят сами, а като служители във фирма). При свободната практика обикновено се редуват две крайности: може и със седмици или дори месеци да не намериш изгодни предложения (тогава живееш със спестеното преди това), а може и да имаш повече поръчки, отколкото си способен да поемеш наведнъж (плюсът тогава е, че имаш свободата да избереш най-добре платената от тях). Мнозина не успяват да осъществят себе си като свободно практикуващи, защото не издържат на две условия:\n1. Когато от самите тях зависи колко часа и кога ще работят (без да имат отговорник, който да им "виси" на главата и да следи какво вършат), редица хора са податливи на мързел, шляене, киснене във Facebook и търсене на причини да отлагат работата "за после". :) Накрая се получава така, че неусетно са изминали седмици, а те все още са в девета глуха с изпълнението на поетата задача и се провалят. Наблюдавал съм това при редица свободно практикуващи и повечето от тях си патят от неспособността им да са организирани и сериозни. Затова и в този случай са необходими не само добри способности и опит, а също и работна култура и дисциплинираност.\n2. Споменатата горе неизвестност и неравномерност в доходите, наред със задължителния патентен данък, изнервя някои хора, затова те предпочитат да се цанят на някоя постоянна работа като редови служители, дори и да е за по-ниска заплата, защото знаят, че тогава поне ще получават някаква сигурна сума в края на месеца. На мен ми се е случвало като свободно практикуващ да имам периоди без работа от по цели месеци, а после наведнъж да ми предлагат няколко примамливи големи поръчки за десетки хиляди левове, с които за няколко месеца работа да си подсигуря бъдещите 1-2 години като приходи. Печелиш само тогава, когато рискуваш да загубиш.\nАко все пак не искаш да се занимаваш със създаване на интернет страници или с графичните програми, които сам спомена, може да пробваш например Solidworks. Има вероятност да ти допадне, защото боравенето с обекти в трите измерения е увлекателно като тип работа. :)\nНомер 3/13, добрите умения и със Solidworks, и с Catia гарантирано ще ти осигурят стабилна работа за хубави пари - както в чужбина, така и в България. Разбира се, за целта трябва да умееш по подходящ начин да представиш възможностите си пред работодателите, така че да имат основания да те предпочетат пред конкурентите ти за мястото. Силата на Solidworks са инженерните сглобки и симулации на движения, обтекаемост спрямо течности и газове, проверка на якостни качества и прочее. Използва се предимно за проектиране на машинно оборудване, бяла и черна техника, тръбни конструкции и прочее.\nCatia е рядко ползвана в България (заради сериозно по-високата си цена, която повечето нашенски малки и средни фирми не желаят да плащат, търсейки възможно най-евтините решения), но е много разпространена из големите фирми "на Запад", затова, ако предпочиташ да работиш в Родината ни, препоръчително е да се насочиш към Solidworks. Solidworks е и малко по-лесната за научаване програма, така че по-бързо ще съумееш да напреднеш с нея и да започнеш практически да получаваш пари срещу труда си. Catia е по-мощна от Solidworks откъм инженерни възможности, но изисква повече време за овладяване на предимствата ѝ. С Catia моментално можеш да си намериш работа в Германия, скандинавските страни, САЩ и т. н., тъй като малцина имат добри умения с нея (заради цената ѝ и времето за научаване).\nДруга програма, подходяща за намиране на добре платена работа в чужбина, е Alias Automotive. Тя е насочена към творческото създаване на триизмерни обекти със сложни форми и съвсем не е инженерна като Solidworks и Catia. С Alias Automotive се проектират предимно каросерийни форми, но също така и мебели, корпусите на бяла и черна техника, яхти, играчки...\nАз самият работя с Rhinoceros, тъй като тя е достъпна като цена (995 евро) и e от малкото програми за проектиране, при които цената е еднократна и окончателна. Затова е изключително разпространена сред свободно практикуващите, които иначе трудно могат да си позволят друга програма от типа на Solidworks или Catia. Тези двете и почти всички останали програми са на абонаментен принцип и за тях ежегодно трябва да заплащаш по няколко хиляди евро. Изтече ли годишният абонамент, програмата се заключва и не можеш да я ползваш повече, докато не си платиш отново абонамента за следващата година. Ако работиш като служител във фирма, нямаш грижи за това, тъй като фирмата заплаща абонамента. Но не препоръчвам на начинаещите да започват с обучение по Rhinoceros, защото тази програма е с по-малки възможности спрямо гореспоменатите, изисква повече отделено време за създаването или последващата промяна на някой сложен обект, докато в същото време по Света има много голям брой на работещите с нея (поради ниската ѝ себестойност) и намирането на работа е по-трудно и с по-ниско заплащане. :)\nНомер 15, благодаря ти за хубавите думи! Поздрави и на теб! :)\n19. Аз съм на средна възраст с техническо образование. Работила съм като чертожник и помощник конструктор в конструктивен отдел преди доста години. Говоря свободно английски и руски. Имам артистичен усет за форми и цветове, рисувам добре също.\nОт доста време обаче работя извън страната в съвсем друга област... Но винаги ми се е искало да работя нещо по-творческо и да усвоя някои програми, да работя нещо на компютър и да се впиша в сегашните изисквания-било графичен дизайн или нещо подобно. Много ми липсва техническата среда и най-вече творческата атмосфера на подобен род работа. Притеснява ме само това дали не е прекалено сложно и трудно да се науча, но докато човек не пробва не може да се каже. Все пак нищо няма да загубя ако опитам. Ще използвам свободното си време.\nБлагодаря на автора за споделения опит.\n20. За първи път да видя някой в България да дава полезни безплатни съвети. Евала на автора :)\n21. 18, все пак не мисля, че графичните дизайнери са чак толкова зле платени, получават поне колкото един служител в счетоводен отдел на голяма фирма, с тази разлика че там ще работя нещо креативно, което ми харесва, докато мразя счетоводство, екселски таблици, рипорти и подобни.\nБлагодаря за хубавите думи на всички включили се горе! :) Неслучайно е казано, че една блага дума може да отвори врата, която никой ключ не ще успее!\nОтново ще призова всеки заинтересовал се да не се разколебава предварително от научаването на нещо ново и непознато до момента. Програмата Solidworks е лесна за схващане и за нея има предостатъчно уроци и видео уроци в Интернет. Другите споменати от мен програми изискват малко повече време, но и при тях основното е да свикнете с начина на боравене с менютата, как да въртите камерата около обектите в пространството и да научите 20-ина основни команди, след което доразвиването на останалите умения са по-лесни и се случват от самосебе си. :)\nНомер 19, по всичко личи, че ти вече имаш добре изградена представа какво представлява работата на проектанта и щом дори в миналото си се занимавала по специалността, бързо ще вникнеш в същината на която и програма да избереш. А в чужбина това е и добре заплатена професия. Аз имам познат в скандинавска държава, който е графичен оформител с Photoshop и за малки поръчки взема по 75 евро на час, докато за дълготрайни проекти - по 300 евро на ден. :)\nНомер 20, често посещавам някои от най-развитите страни из Европа и там начинът на мислене на хората, подкрепящи се като общество, е много въздействащ и вдъхновяващ. Би било чудесно и при нас в България да има повече подобни начинания, за да сме си полезни взаимно. :)\n23. Благодаря за хубавите думи на всички включили се горе! :) Неслучайно е казано, че една блага дума може да отвори врата, която никой ключ не ще успее!\nОтново ще призова всеки заинтересовал се да не се разколебава предварително от научаването на нещо ново и непознато до момента. Програмата Solidworks е лесна за схващане и за нея има предостатъчно уроци и видео уроци в Интернет. Другите споменати от мен програми изискват малко повече време, но и при тях основното е да свикнете с начина на боравене с менютата, как да въртите камерата около обектите в пространството и да научите 20-ина основни команди, след което доразвиването на останалите умения e по-леснo и се случва от самосебе си. :)\n24. от н. 19\nРазгледах Solidworks-това на практика си е техническо чертане визуализация. Преди години в завода за електронна техника (когато нямаше компютри) за чертане използвахме рапидографи и паус и върху чертожна дъска с линиал се начертаваше от три изгледа детайла. Така както ти го е задал/скицирал инженер-конструктора. Ползваха се и шаблони за различните ел. елементи(напр. намотка, транзистор, светодиод и т. н. )\nСега за всичко това се използва компютърна програма и със съответните иконки, които се избират и различни функции за визуализация и се изчетава елемента/изделието....\nНяма начин-технологиите се развиват и който иска да не изостава и да е в крак с времето и изискванията трябва да се учи на нови неща и развива нови умения. А то човек се учи докато е жив.\nВъпреки, че компютрите, като техническо средство не са силната ми страна... си е добре човек като мен да опита. Пък ще видя до къде ще я докарам. :)\nПогледнах тук някои обяви- имаше и за чертожници и за дизайн инженери(така ги наричат) с изисквания за опит и умения в съответните програми.\nА хубавото е, че може и от дома да се работи като фрилансър.\nПросто понякога е нужно някой само да ти подскаже... какво и как.\nОтново с благодарност към автора на темата. :)\n25. Авторе, ти не ме убеди, но наскоро видях мои детски скици на автомобили.Ами не са лоши. Писна и да работя като счетоводител за смешни пари с прости шефове а и съм креативен човек, искам да създавам нещо, а не да се занимавам с екселски таблици. Благодаря ти!\n26. Авторе а проектирането става ли за по-творчески, креативни личности? Защото не съм много на ти с математиката и инжинерството. Хора не мога да рисувам, нито картини но винаги съм рисувал коли, трамваи и подобни чертежи с молив или дори с Drawing tools в Ексел защото нямах друго под ръка.\n27. Номер 25/26, щом имаш творчески заложби, това е още едно допълнително предимство за теб и повод да продължиш с усъвършенстването на техниките си на формообразуване - и двуизмерни, и триизмерни! :) Аз също не съм силен в математиката и често правя детински грешки (например измервам 12 мм и после в програмата въвеждам 12 см, което е непростимо и отнема време да поправям сбърканото, но сме хора все пак и не сме застраховани от подобни неща), като това никога не ме обезсърчавало или давало поводи да се съмнявам в себе си. Напротив, всяка грешка за мен е била ценен урок и трамплин за още по-силно желание утрешното ми Аз да бъде по-добро от днешното ми Аз. Грешките често са така необходимият урок, от който се нуждаем, за да се научим как да не допускаме грешки за в бъдеще. :)\nЩом по твоя преценка имаш дарба за формообразуване на коли, които са впечатляващи днес, макар и създадени преди години, с малко повече желание и усърдие от теб би излязъл един добър специалист в тази област.\nЩе прозвучи нескромно, но аз също съм като теб съм забелязал това, че някои мои рисувани и триизмерни модели спортни коли, датиращи отпреди 15 години, на външен вид са съпоставими и дори по-добри от днешните най-добри произвеждащи се коли.\nНо трябва да се заредиш с много търпение и да се подготвиш за възможни разочарования, тъй като в областта на формообразуването на коли съществува повсеместно копиране на идеи и затова не се учудвай, ако някой твой конкурент (дори и наглед да го считаш просто за усмихнат колега или "приятел") използва твоите идеи, за да ги представи като свои, с цел да спечели от това за твоя сметка. Най-трудно е чакането на подходящ момент да осъществиш идеите си на практика, без да допуснеш те да бъдат употребен по подобен нечестив начин. Съветът ми е да рекламираш себе си с едни от най-добрите си творби, но най-забележителните си идеи пази в тайна и единствено за случаите, когато ще си напълно сигурен, че можеш да ги използваш за направата на същински модел.\n28. Моят съвет към тях е емиграция.\n29. А и вземете си един Macbook за 4000 лева, че да работите на него, нищо че сте безработни...\n30. Разгледах в джобса обявите за работа със Солидуоркс, има 2-3 на заплата 1200 бруто и една на 1200 нето, в цехове в полето.\nСамо с аутокад работа няма никаква, заплатите за кад още 2-3 програми са отново колкото на продавачка, една идея повече от хигиенистка, по-малки от на продавачка в павилион за цветя и далече под заплата на маникюристка.\nДругият сайт, който си дал, авторе, предполага емиграция към Щатите.\nИ все пак, благодаря за искреното желание да помогнеш и подобряваш нещата в родината.\n31. От автора.\nПрегледах отново обявите в zaplata. bg и видях няколко длъжности с по 2000-4000 лева месечна заплата. Това е при постъпване на работа, а в бъдеще, ако се докажете като надеждни, можещи и ценни за предприятието, в повечето случаи следва и повишение на заплащането.\nВ Coroflot има обяви за свободнопрактикуващи, просто в търсачката се избира "job level > freelance". Тези обяви най-често са за работа от разстояние. Има и множество други страници за намиране на работа като свободнопактикуващи, но всеки трябва лично да потърси и прецени доколко го устройва заплащането.\nОт съществено значение е да умеете да преценявате възможностите си и за какво време бихте могли да изпълните възложената задача, за да не се стигне дотам да поискате малко заплащане за кратък срок, а да се окаже, че работата изисква в пъти повече време за изпълнение.\nЗатова и вие сами трябва да решите, дали да бъдете служители на постоянен щат в някоя фирма за твърдо договорено заплащане, или да си опитате късмета като свободнопрактикуващи.\nРаботата като свободнопрактикуващ НЕ Е сигурна и доходите може да са както добри, така и НУЛЕВИ за известен период от време. Никой няма да ви посипва целите с пари, ако насреща нямате какво да предложите като умения. Всичко опира до умението ви да си намирате работа и да имате способността с лекота да отказвате неизгодни за вас поръчки. Аз това лято имах нула лева доходи в продължение на над два месеца, тъй като не ми харесаха предложенията (не ме удовлетворяваше или предлаганото заплащане, или отношението и изискванията на поръчителите), но за последния месец пък имам достатъчно добър доход от две различни поръчки, с който наваксах за предходните месеци на "суша" и с тези пари се живее малко по-добре, отколкото в някоя западна страна с техните високи наеми и цени на услугите.\n32. Моето уважение към автора, че е отделил от времето си, за да сподели с всички нас ценния си опит! Аз също съм трайно безработен, и тези негови съвети могат само да ми бъдат от полза. Обаче ми се струва, че въпросните програми, за които става дума в коментарите по-горе, са подходящи предимно за обучение на хора с техническо образование или умения. Почти съм сигурен, че сред трайно безработните хора, няма много такива с подобни умения. Ти казваш, че не е проблем, всеки, който има желание да се обучи на програмите и да започне работа в обозримо бъдеще. Не се съмнявам в добрите ти помисли, но не мислиш ли, че надценяваш малко възможностите на трайно безработните хора, да се реализират в тази конкретна област? Това, че ти си успял не означава непременно, че за другите хора ще е толкова лесно. Очевидно при теб става дума за някакви вродени таланти(предвид факта, че си рисувал модели на автомобили в миналото), нещо, което първоначално отричаш в историята си, заявявайки, че тази работа може да се върши от хора без такива таланти и умения. Според мен, ти си подценил и омаловажил собствените си умения, може би за да представиш пред нас нещата като съвсем елементарни, окуражавайки хората, които наистина са го закъсали.\nЕдва ли има човек, който не познава хора със средно образование, които също като теб, работят неща, които би трябвало да се вършат от хора с по-високо образование. Това разбира се не означава, че всеки може да бъде на тяхното място. Освен това, ти споменаваш по-горе, че за да се занимаваме със съответната дейност, ние трябва да направим доста сериозна инвестиция в оборудване и програми, на които да се обучаваме и работим. Тези пари могат и да бъдат напразни, ако в крайна сметка не се научим да боравим качествено с програмите. Другото, което ме притеснява, е, че работата може и да не е чак толкова тежка, но все пак трябва да се внимава много в детайлите, което означава, че ще е напрегната и ще отнема много от времето на потенциалните кандидати, които решат да се пробват. Интересно ми е и друго, има ли опасност от скорошна автоматизация на професията инженерен дизайн(или както там я наричат)? Да не стане така, че ако се захванем сега с обучение, и направим и съответните инвестиции, след 2-3 години да няма работа за такива специалисти, или работата да е съвсем малко и само за най-добрите. Щом програмата Solidworks, e много подходяща за проектиране корпусите на черна и бяла техника, откъде ще дойдат поръчките за робата с тази програма? В България до колкото знам се прави такава техника, но от чужди компании, които просто сглобяват продуктите си тук. Те би следвало да разполагат с такива специалисти-проектанти в централите на своите компании. Не ми се струва особено разумно, да възлагаш нещо толкова ключово, като дизайна на своя продукт, на външни компании или отделни физически лица, занимаващи се с проектиране. Виж, за проектирането на играчки и други по-дребни неща, бих се съгласил, че може да се възложат на външни субекти, но там и парите няма да са чак толкова. Знам, че всеки вижда нещата различно, но според мен, ако тази професия беше толкова елементарна, както авторът твърди, много други хора по света щяха да са се захванали досега с нея и да я практикуват, което би намалило и заплащането за подобен род дейност. Не бива да се пренебрегва и обстоятелството, че можеш спокойно да упражняваш това занятие и от разстояние... Фактът обаче, че все още възнагражденията са толкова високи, означава, че не всеки успява да се справи така добре с усвояването на спецификите при работа с програмите. Авторът спомена, че много често на интервюта за работа, той е единственият или един от малкото кандидати, което също ме навежда на мисълта, че това занимание не е за случайни хора. И все пак, благодарности към него, за интересните идеи, които ни даде!\n33. От автора на темата до номер 32:\nНяма как някъде да съм споменавал, че за подобно самообучение се изисква огромно вложение, тъй като по спомен поне два пъти в темата бях писал, че са достатъчни един лаптоп (преди 10 години изпълнявах поръчки на стар IBM ThinkPad T30 н-та употреба, който в момента е около 150-200 лева в редица родни магазини за употребявана техника) или що-годе нормална работна машина с видео карта среден и дори нисък клас (струват 100-200 лева втора ръка), някакъв екран (може и да е 10-годишен), обикновена мишка и работен стол (има удобни такива за по 50-80 лева). Самите програми си имат безплатен пробен период, като тази, с която аз работя (Rhinoceros 6), има 90-дневен безплатен период с пълни възможности и може да бъде ползвана дори за работа и печелене на пари през това време. След тези 3 месеца програмата също може да бъде използвана безплатно за самообучения, но вече без право да записвате проектираното, докато не бъде закупена. Самата тя обикновено струва 1000 долара, но понякога е в намаление (например в момента е 795 долара тук: https://novedge. com/mcneel/rhino-3d-software/products/2217 ). Това е най-евтината и същевременно най-лесна за научаване програма за проектиране.\nАко съвсем не ви се дават пари за програма никога, има и безплатни решения, като някои са с по-лоши възможности, но има и една, която в определени отношения е по-добра дори от Rhinoceros и Solidworks - Autodesk Fuzion 360: https://www. autodesk. com/campaigns/fusion-360-for-hobbyists\nКогато дойде време да започвате същинската работа с поети поръчки срещу заплащане, препоръчвам настолна машина с SSD и видео карта от порядъка на nVidia GTX1050 4GB. Всичко по-мощно е добре дошло, но аз лично не считам за разумно да се хвърлят излишни пари за нещо, което ще подобри производителността съвсем малко. В последните 5 месеца бях отново в чужбина и проектирах изделия с един лаптоп с гореспоменатата видео карта и екран 17, 3" на цена 1650 лева, който свързах с HDMI кабел към евтин телевизор "Philips" 4К 43" за 400 евро. Първоначално се бях решил на модел с GTX1060 6GB за 2800 лева, но установих, че с него почти няма да имам полза.\nРаботният стол може да бъде и евтин, и скъп. Аз миналата година избрах скъп модел, защото прекарвам много часове дневно седнал пред екрана и затова считам за логично да щадя кръста и гърба си и платих 10 пъти повече пари за стол, който ми осигурява около 20% по-добро удобство. За някои това е излишна глезотия, но за мен е грижа за здравето. Същото се отнася и за работния екран, който при мен е телевизор "Сони", струващ двойно повече от други модели с подобен размер, но с по-добра картина и без премигвания на подсветката, което също щади общото здраве и зрението. Едно е да гледаш телевизия или екран по 1-2 часа дневно, както правят "нормалните хора", друго е по 10, 15 или повече часа.\nОтносно поръчките, има предостатъчно фирми в България, които редовно търсят кадри с поне основни познания по Solidworks или Mastercam. Например фирмите за изработка на матрици или пластмасови опаковки от рода на "Готмар", "ИТД" и прочее. А в София има редица клонове на чуждестранни фирми, в които се проектират части за световни марки коли и там също има стотици проектанти на автомобилни табла, врати, фарове, седалки, капаци, брони, уплътнения и всичко останало.\nВ по-горни мнения вече бях споменал, че не е необходимо проектирането да е насочено към строго инженерни и технически дисциплини, тъй като има достатъчно много поръчители и в България, и в чужбина, които търсят свободнопрактикуващи (freelancers) да им проектират я някоя простичка мебел, я играчка, я стелаж или нещо друго на по-тънка цена, отколкото това би им струвало при заявка в някое скъпо проектантско бюро.\nРисуването в детството с нищо не ми е помогнало при проектирането, тъй като двете неща са коренно различни като приложни умения. Научаването и задобряването в каквато и да е област е плод единствено на постоянство и повторения. Дори и при плетенето на терлици, готвенето, игрането на шах, вдигането на тежести, футбола, плуването, гимнастиката, риболова, продажбата на стоки, шиенето на дрехи, грънчарството, сервирането на ястия и каквото още се сетите - всичко изисква не вродена дарба, а практически упражнения и вникване в тънкостите на занаята. Сега всичко е много по-лесно и достъпно, защото има безплатни видео уроци във Vimeo. com и YouTube. com за по-основните програми.\nАз съм избрал да работя на частно, макар да е по-нередовно откъм намиране на поръчки, защото това ми позволява по-голяма независимост и сам избирам както работното си време и почивките, така и работодателите си. С последните двама съумях да си издействам и процент от приходите за всяка продадена бройка, с което да получавам доходи дори и ако реша да престана да работя за в бъдеще. Как? Предложих два варианта: Или висока еднократна сума, или почти двойно по-ниска начална такава, но последвана от процент от продажбите. И двамата се съгласиха на второто, което мен ме устройва напълно, макар че в краткосрочен план получих по-малко пари. Но аз мисля за бъдещето. Въобще не възнамерявам да разчитам на пенсия, защото знаете какво се случва с кражбата на пари от пенсионните фондове в България и постоянно увеличаваната възраст за пенсиониране. Целта е една - да ти вземат възможно повече пари, а накрая да ти дадат възможно по-малко или нищо. Я доживеем до 65-70 години, я не, а дотогава ще ни смучат с данъци и осигуровки.\nЗаплащането е пряко зависимо и от степента на познания по съответната програма, така и от сложността и времеемкостта на дадената поръчка. Нормално е поръчки, изискващи 2 или 10 дни работа, да не са толкова добре платени, както други, които изискват месеци или години работа. Но ако някой работи на частно и умее да си намира нови поръчки постоянно, няма да му е проблем да съчетава по няколко такива месечно, които да му носят приличен доход, който да е много по-добър от редовна работа в българска фирма. При натупване на повече самочувствие, което е следствие от успешно изпълнени поръчки и доволни поръчители, човек е редно да повиши малко цените, за да си осигури както по-добри приходи, така и повече време за почивка.\nНаскоро поех поръчка за 8 хил. лева, която ще ми отнеме около месец работа. Настоявах за 50% предплата в близките 2 дни. Не е много спрямо това, което получавам в чужбина, но е добре като за родните стандарти на живот. При въпроса на човека: "Защо 8 хиляди и защо толкова скоро? ", му отговорих, че сега съм в настроение и ако ще го чакам до следващия месец, ще са 15 хиляди, защото за тогава си имам други добре платени поръчки и щом ще иска да откажа тях, няма как да задържа цената за неговата поръчка ниска. След 2 минути чудене от негова страна (и, подозирам, тайно очакване да се разколебая от страх да не изпусна и тези пари), той с радост прие предложението ми да започна веднага, а не след месец. Случвало се е и да отказвам хората при подобни дръзки преговори, но психологическия момент при тях е част от играта. Ние искаме по-достойно заплащане за труда ни, а поръчителят иска да плати възможно по-малко за възможно по-качествена работя. И някиде по средата се осъществява сделката.\nМоите условия в последните години са винаги такива - или се плаща възможно по-скоро, или ако не, тогава цените ми скачат рязко. Ако някой иска да си издейства "отлагане" за след 2-3 седмици, месец и т. н., искам още в момента или до ден да ми предплати поне 200 лева невъзвръщаема сума, която е отделна от сумата на поръчката. Това действа стимулиращо за поръчителите и ги кара да действат на мига: или дават категоричен отговор и пристъпват към бързо предварително заплащане, за да потвърдят поръчката и да започвам на другия ден, или се отказват и не си губим взаимно времето повече. Твърде много пъти преди години ми се беше случвало пишман-поръчители да ме разиграват със седмици и дори месеци с обещания "да започнем след няколко дни" и единствената им цел беше да изкопчват безплатни съвети или да им проектирам нещо пробно безплатно, ужким с цел да се запознаят с моите възможности. Съветът ми е никога да не допускате тази грешка и винаги при подобни запитвания смело да изисквате всеки ваш положен труд да бъде предварително заплатен; дори и да се изразява "само" в отделено от вас време да ходите по интервюта или преговори в кафенета или хотелско лоби. Все пак и времето е пари! Ако някой тарикат усети, че сте твърде отстъпчиви и отчаяни да приемете поръчката, ще ви гърчи до последно. Но ако им дадете ясен знак, че знаете своите цена и възможности, ще са по-съвестни, знаейки, че насреща си имат кадърен човек, който просто би си тръгнал, ако условията не го устройват.\n34. Отново от автора на темата. Реших да допълня и още една хрумка как да изкарвате прилични пари, като това занимание е приложимо и в България, и в чужбина, без оглед на местоживеенето, защото продажбите може да се развиват по Интернет и с колетни пратки до крайния купувач.\nТрябват ви само малко начални пари за подходящи акрилни бои и практика за седмица-две - колкото да усвоите техниките, които са удобно показани във видеата по-долу:\nГорните примери са само част от всичко, което можете да изработвате. Има достатъчно много занаятчийски нещица за вършене. Пускате YouTube и идейната вселена там е необятна. Стига да имате желание, някои от тях буквално за дни се учат до степен да можете да изкарвате прехраната си сами по този начин. :)\n35. Авторе, благодаря ти за информацията, но как смяташ че се пласират подобни картини?\n36. Номер 35, най-удачният начин е посредством силата на Интернет. Много от хората в тези видеа, показващи направата на подобни картини, всъщност рекламират способностите си направо в YouTube. Някои от тях имат internet страници в Instagram, Facebook, Behance, ArtStation, Coroflot и други. Веднъж набереш ли някакъв кръг от купувачи, после няма да ти се налага да си търсиш работа, а ще ти предлагат такава. Надявам се да съм помогнал! :)\nСтига с глупситите, моля :)\nВъпрос - колко трайно безработни последваха тези съвети и им се полчи номера?\n38. Номер 1 е много прав!!!


Apartament Gratia Rosa - НАЙ-НИСКИ ЦЕНИ от agoda.com\nВиж всички 1 328 места за настаняване в Сопот.\nApartament Gratia RosaАпартамент\nul. Bohaterow Monte Cassino 36/10, Dolny Sopot, Сопот, Полша, 81-759 - Покажи на картатаМного добър7,6Въз основа на17отзивиApartament Gratia RosaВижте повече снимкиВижте повече снимкиВижте всички44снимки\nУдобно проектиран като за бизнесмени така и за почиващи туристи, Apartament Gratia Rosa е идеално разположен в Сопот - една от най-посещаваните части на града. Оттук гостите имат лесен достъп до всичко, което този оживен град може да предложи. Посетителите на хотела могат да се насладят на тур из най-известните забележителности на града като например Крукд Хаус, Гранд Хотел, Моло. Съоръженията и услугите предлагани в Apartament Gratia Rosa гарантират Вашия приятен престой. Подбор на съоръжения от най-висока класа като безплатен WiFi достъп във всички стаи, паркинг, семейна стая, асансьор, са на разположение за Вас в хотела. Насладете се на висококачествените удобства по време на престоя си тук. В някои стаи са на разположение отопление, бюро, балкон/тераса, телевизор с LCD/плазмен екран, сателитна/кабелна телевизия, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Apartament Gratia Rosa е идеално място, в което можете да се насладите на престоя си в Сопот.\nМоля, уведомете предварително Apartament Gratia Rosa за очаквания час на пристигането ви.


септември 15th, 2020 Редакция "Проватон" Вълчи дол 0 коментара 115\nОбщина Вълчи дол изпълнява интегриран проект „Реализация чрез интеграция в Община Вълчи дол“ по Договор за безвъзмездна финансова помощ № BG05M9OP001-2.018-0048- С01 по ОПРЧР и BG05M9OP001-2.018-0048- 2014BG05M2OP001-C01 ОП НОИР, считано от 01.03.2019 г.\nВъв връзка с изпълнение на този проект, Дейност №5 е „Организиране на зелено училище“. Тя е одобрена за финансиране от Оперативна програма „Наука и образование за интелигентен растеж“ (ОП НОИР) и се състои от следното:Организиране на зелено училище в рамките на 4 дни (3-ри нощувки ) за 110 деца от целевата група на 5 – те учебни заведения (сборни групи). Много от родителите на децата от целевата група не могат да си позволят да осигурят на детето си подобно преживяване поради ниския си социален статус.\nПредлагането на тази своеобразна „награда” за усилията, положени през учебната година мотивира децата за по-активно участие в учебните дейности, повишаване на успеха и приобщаване към училищния живот. Това стимулира и родителите да мотивират децата си за по-сериозно отношение към учебния процес. По време на зелено училище децата са придружавани от своите учители (по 1 учител на 10 ученика). По този начин се засилва връзката учител – ученик, което ще е полезно за бъдещите им съвместни дейности. Организирането на зелено училище е възложено на организация, избрана по реда на ЗОП.\nИзпълнителят организира и провежда „Зелено училище“ за 110 ученика от 1-ви до 12-ти клас от училища в община Вълчи дол. Продължителността на зеленото училище е 4 (четири) дни. Времето за реализиране на дейността е по 4 дни – от тях в 3 дни Изпълнителят организира различни образователни и интересни игри, състезания и надпревари, съобразени с вида на училището- зелено.\nСледваща Красимира Анастасова, кмет на община Долни чифлик: И през тази година не спираме работата по проектите\nПредишна Борисов: Честит първи учебен ден! Спазвайте препоръките на специалистите, вирусът още е сред нас\nЕфективна присъда за младеж от Вълчи дол, изтеглил 510 лв. от чужда карта\nОбщина Вълчи дол отличена с Етикет за иновации и добро управление на местно ниво


[Част 1]: 4 Месеца Рецидивисти Тормозят Онкоболна Жена!\n(Част №1): 4 Месеца Подред Комшии Рецидивисти ТОРМОЗЯТ Психически Онкоболна Жена – (Подадени са Множество Сигнали до 112) – Някои Полицаи в Плевен БЕЗДЕЙСТВАТ\nАктуализация (Към 10.02.2021):\nЕто Я Настоящата История за Брутален Психически Тормоз от Две Медицински Лица\nЗа Тоталната Липса на Човешка Емпатия и Гнусните Безочливи Лъжи\nШумът Само От Ремонтните Дейности Ли Се Създава?\nКакво Правят Органите на Реда в гр. Плевен?\nКолко Сигнала са Подадени САМО за Последните Дни и Направиха ли Нещо Органите на Реда?\nКак Продължава Този Казус? Какво Още Се Случва?\nПърви от Медиите се Отзоваха от Телевизия Bulgaria ON AIR\nЕто Какво Предстои …\nНякой осъществявал ли е целенасочен терор върху вас или вашите близки хора? 🙁\nБили ли сте подлагани на психически тормоз от вашите комшии?\nПодавали ли сте сигнали към органите на реда, на които сигнали никой не отговаря?\nВ тази статия ще споделя една истинска история с вас.\nИсторията за това как двама души (комшии), които са медицински персонал, издевателстват психически (под формата на битов терор) върху възрастна онкоболна жена в град Плевен.\nИсторията за това как въпреки множеството подадени сигнали към номер 112 (телефон за спешни случаи в България) полицията в град Плевен не предприема никакви адекватни действия, които до доведат до някакъв резултат.\nНо нека ви запозная първо с главните действащи лица в този филм на ужасите и на тоталната човешка простотия.\nМоето име е Иво Игнатов и аз самия съм свидетел от първо лице на описаните по-долу събития.\nОнкоболната жена е моята майка. Нейните инициали са А.И.\nПсихическото изнасилване и терор се осъществява от лицата:\nБ.Т. – Би трябвало да го нарека мъж, защото той е на възраст някъде между 30 – 40 години.\nНо тази дума не приляга на човек като него, затова просто ще го наричам момчето или ще използвам инициалите на първото и последното му име Б.Т.\nАко информацията ми е правилна той е с около 12 години по-млад от И.И.Х.\nИ.И.Х – жена, която е неговата господарка, кукловод и партньорка.\nНаричам я така защото откакто Б.Т. се нанесе да живее при И.И.Х. някъде през 2013 г. тя има изключително висок левъридж (влияние) върху него.\nКазано с по-прости думи Б.Т. е момче под чехъл и прави и се държи така, както му се нареди от нея.\nДвамата работят като лаборанти в гр. Плевен в две от клиниките в града.\nКакто виждате първоначално запазих анонимни имената на тези престъпници.\nНо, след поредната им безочливост и простотия от днес, реших да споделя имената им.\nЗащото както името на изнасилвач на деца трябва да бъде обявявано публично (за да се знае кой е той), така и имената на всеки престъпник и рецидивист трябва да са публични, за да могат хората да ги разпознават.\nРецидивист 1: Илияна Иванова Христова\nРецидивист 2: Божидар Топалски, който в Youtube се пише Божидар Костов. Най-вероятно името му е Божидар Костов Топалски.\nТова са комшиите, които живеят над нас на 4 етаж.\nИлияна Христова работи в ДКЦ Авис Медика, Плевен.\nБожидар Топалски работи МБАЛ Св. Панталеймон, Плевен.\nПреди да ви споделя историята от последните три месеца и половина (до момента), набързо ще ви запозная с предисторията с въпросните комшии.\nПрез изминалата 2020 г. Божидар Костов Топалски и Илияна Иванова Христова множество пъти вдигат силен шум в северната спалня през деня а също и често в часовете след 22:00 ч. и преди 07:00 ч.\nАнка Игнатова (онкоболната жена, майка ми) до момента е подала 5 жалби до Първо РПУ Плевен по случаите (заедно с подаден и един сигнал и от мен те са вече ШЕСТ на брой).\nЕто снимка с входящите номера на първите 3 от тях.\nДнес е 23.02.2021 и до момента Анка Игнатова все още не е получила никаква обратна връзка от органите на реда във връзка с това, какво се случва с тези жалби.\nВие пускали ли сте сигнали към 112 и за колко време полицията във вашето населено място отреагира на тези сигнали?\nСподелете в коментарите, моля!\nН А Р Е Д Б А № 1 за обществения ред – ОБЩИНСКИ СЪВЕТ – ПЛЕВЕН\nТова е най-новата част от тази брутална история.\nНа 02.11.2020 г. комшиите, които живеят над нас Б.Т и Илияна Иванова Христова започнаха да вдигат шум денонощно. Това продължава и до момента.\nШумът е тип средно към силно тракане, тропане, пищене и стържене (скрибуцане) върху пода им, който се пада същност тавана на нашият дом.\nНай-вероятно става въпрос за ремонтни дейности.\nДо края на 2020 г. шума обикновено спираше към 00:15 – 00:30 ч. през нощта.\nСега в началото на 2021 г. този шум липсва със сигурност само между 05:00 и 07:00 ч. рано сутринта.\nТова са единствените 2 часа в които не се вдига шум отгоре. И това е единственото време през което със сигурност може да се спи “нормално”.\nПрез останалите 22 часа на денонощието този шум е редовен и в различните дни се проявява през различни часови диапазони на случаен принцип. 🙁\nШумът спира само в часовете, когато Б.Т и Илияна Иванова Христова спят и когато дават дежурства в работата си.\nСъдейки по различното време на шума в денонощията те явно работят на смени.\nАнка Игнатова (майка ми) заболява от рак и през 2015 година ампутират едната и гърда. От тогава тя пие десетки лекарства, редовно ходи по доктори за прегледи и не е в добро здравословно състояние и поради други болести.\nТя има нужда от спокойствие.\nПравото на спокойствие, които жестоко са и отнети още от май месец на 2020 г.\nОще от май месец на 2020 г. се опитваме да водим нормален диалог с въпросните комшии рецидивисти, но не се получава.\nОпределение за рецидивист: Престъпник, който извършва отново и отново еднотипни престъпления.\nВъв въпросния случай тези действия (престъпления) са отвратителни и силно дразнещи психиката шумове. Най-вече скрибуцащият такъв.\nС болка в сърцето ми гледам през ден два майка ми разтреперана, почервеняла (високо кръвно) и в нервна криза в следствие на този уродлив терор. 🙁\nТова нехуманно извращение е причинено от двамата комшии от етаж 4.\nВсеки път когато тя се качи до рецидивистите отгоре за да поиска прекратяване на шумовете, вратата им остава заключена.\nТе са медицински персонал – лаборанти са.\nТези изроди очевидно не могат да асимилират, че техните действия и шумове са извън правилата и нормите за нормално съжителство в 8 етажен блок.\nОпитвали сме се да разговаряме нормално с тях, стигали сме чак до викове и караници.\nЗвънеца на вратата на Б.Т и Илияна Иванова Христова е умишлено разкачен от електрическата мрежа и когато се качим за да им кажем да престанат с шума трябва да чукаме по вратата им.\nВ повечето случаи те не отговарят, а в малкото такива когато отговорят изобщо се налага да разговаряме с тях през вратата им.\nВсеки път Божидар Костов Топалски и Илияна Иванова Христова твърдят че шума не идвал от тях.\nАз лично съм се опитвал да комуникирам (доколкото е възможно) поне 7-8 пъти през изминалите 7 месеца.\nАнка Игнатова го е правила много повече, включително и чрез бележки залепени с тиксо на външната врата на Б.Т и Илияна Иванова Христова\nВие как мислите че се живее под хора, които от почти 7 месеца вече вдигат редовно силен шум всеки един ден?\nШум от ремонтни дейност и абсолютно умишлено създаден такъв (вероятно за някакъв вид наказание).\nЧуйте го във видеото в началото на тази страница!\nТова се случва всеки ден по различно време през 22 от 24 възможни часа в денонощието?\nИзпитвали ли сте подобен ужас и как се справихте?\nМоля споделете в коментарите!\nКогато един път в края на 2020 срещнах Божидар Костов Топалски и Илияна Иванова Христова пред входа на блока и отново се опитах да проведа диалог с тях Божидар Костов Топалски (момчето) най-нагло ми заяви:\n“Ами направи си изолация на тавана”.\nКак се прави изолация срещу изроди обаче? Вие знаете ли?\nКак се изолира умишлен шум, който се разпространява по арматурата на плочата и кънти в спалнята на Анка Игнатова отдолу?\nИлияна Иванова Христова (жената) пък ме погледна и с отвратителното си безочие и за пореден път каза, че шума не идвал от тях.\nВие имали ли сте някога този опит, да разговаряте с някой „човек“ и той най-нагло и безочливо да ви гледа в очите и да ви лъже?\nВ друг един случай се карахме с Божидар Костов Топалски на етажната площадка.\nАз бях на етажната площадка пред вратата на дома ми, а той беше стъпил на второто стъпало на стълбището.\nРазмахваше (не знам заплашително или назидателно) назад напред показалеца си срещу мен (като учителка на първи клас) и викаше в очите ми.\nПлюнките му се лепиха по лицето ми.\nМислите ли че е нормално това да го прави медицинско лице (лаборант) в условията на пандемия от корона вирус?\nАко той беше заразен, щеше да зарази и мен.\nАко онкоболната ми майка се заразеше след това най-вероятно нямаше да оцелее заради астмата и другите и болести.\nКазах му 2 пъти да престане да ми крещи, да ми се заканва с пръст, и да ме плюе докато вика.\nТой продължи да го прави.\nХванах го за тениската и го свалих на нивото на етажната площадка.\nТой продължаваше да вика, плюе, и започна да се дърпа за да се освободи от начина по който го бях парирал.\nДържах го здраво за да не би да ми посегне.\nСъседа до нас излезе за да види каква е тази дандания и стана свидетел на част от тази случка.\nЕто за какъв тип хора (Божидар Костов Топалски и Илияна Иванова Христова) става въпрос.\nТотално Неосъзнати Рецидивисти. 🙁\nОсвен шума от ремонтите Божидар Костов Топалски и Илияна Иванова Христова създават умишлено и допълнителен такъв.\nПравят го с умисъл и във видеото в началото на тази статия можете да чуете един от шумовете от многобройните случаи за последните 7 месеца.\nВсяка нощ и сутрин когато тръгват за работа започват да тропат най-често над спалнята на онкоболната Анка Игнатова. Вярвам, че го правят умишлено.\nПонякога хвърлят някакви топчета, които многократно подскачат от пода им (който всъщност се пада нашият таван).\nПонякога умишлено скърцат и скрибуцат вероятно със стол, табуретка или стълба за ремонти.\nТова е и най-травмиращия шум от всичките им.\nНа 21.01.2021 през деня преди вечерта да подам и аз сигнал на 112 оставих пред вратата им ето такива лепенки.\nС тях може да се изолира стол, табуретка или стълба за ремонти, за да не издава звуци когато се местят върху пода.\nМилите ли че те го направиха, че изолираха предмета с който скрибуцат?\nНе, защото очевидно тяхната идея е да тормозят колкото могат повече живущите под тях.\nВие какво мислите: нормален човек би ли постъпвал така?\nБи ли издевателствал върху комшиите си отдолу по този начин?\nБи ли тормозил целенасочено и редовно възрастна онкоболна жена?\nМожем ли да ги наречем непоправими рецидивисти, защото те вдигат шум от 02.11.2020 до момента?\nОт трите жалби подадени през 2020 г. все още Анка Игнатова няма обратна връзка от полицията. Какво се случва?\nВъзможно е ли е нищо да не е било предприето от полицията в Плевен, защото терора на Божидар Костов Топалски и Илияна Иванова Христова през 2021 г. стана още по-силен?\nЗнам от разговора пред входа със самите рецидивисти, че поне веднъж са били викани в Първо РПУ Плевен.\nЗнам го защото споменаха че са заявили пред полицаите, че аз съм им бил казал, че ще им изпратя мутри.\nАз Иво Игнатов заявявам че никога не съм използвал в малкото осъществени разговори с тях думата: мутри.\nТова което заявих един път бе: „Ако аз не мога да се разбера с вас, ще трябва други хора да го направят.“\nДругите хора биха могли да бъдат: полицаи, адвокати, медиите, а защо не и …\nТяхната идея за „мутрите“ все повече придобива смисъл след повече от 3,5 месеца тормоз и върху мен и върху онкоболната възрастна жена.\nПродължете Да Четете!\nПървата жалба от поредицата такива до момента е подадена в Първо РПУ на град Плевен на 06.01.2020 след като шумовете започват през месец май.\nЗа следващите 6 месеца не само че няма никакъв развой на казуса, но и психическия тормоз от страна на Божидар Костов Топалски и Илияна Иванова Христова стана още по-редовен и по-жесток от 02.11.2020.\nЕто какво се случва само през последните няколко дена до сега:\n22.01.2021 – Петък\n23:51 ч. майка ми подава сигнал на 112 след поредната доза затормозяващи шумове.\n23.01.2021 – Събота\nСлед 1 час и 13 минути чакане никой от полицията не идва и аз подавам сигнал в 01:04 ч. до 112 отново след Анка Игнатова\n23.01.2021 – Събота по късно.\nМайка ми подава още 2 сигнала на 112 и чак в 02:18 ч. (след 2 часа и 27 мин. се обажда човек от тел. 088890… от органите на реда)\nВъпросния полицай идва някъде след 02:30 ч. и се опитва да звъни на звънеца на комшиите от 4 етаж, който умишлено е разкачен от месеци.\nПосле чука на вратата, никой не му отваря, и той си заминава.\n24.01.2021 – Неделя\nВ 03:44 ч. рано сутринта аз отново подавам сигнали към 112 за шумове от горния апартамент. Никой от полицията не предприема никакви действия.\nТова са част от подадените сигнали от моя телефон.\nАнка Игнатова е подала доста повече такива сигнали до 112.\nВ 22:12 вечерта аз за пореден път подавам сигнал към 112 за психически терор. Никой от органите на реда не предприема никакви действия отново.\nНе знам още колко сигнала са подадени за този период независимо от мен от Анка Игнатова\nЗаписите на всички сигнали се пазят на 112 и може да се направи справка за точният им брой, дати и часовете в които са подадени десетките такива.\nБроят им е вече доста голям (вероятно може да са станали над 20 сигнала) само за последните няколко дена.\nХората които обслужват номер 112 вече ни познават и знаят за какво им звъним.\nТова е ПЪЛЕН Абсурд. 🙁\n25.01.2021 – Понеделник\nПиша и споделям началото на тази статия в интернет. (https://www.ivoignatov.com/istorii/retsidivisti)\nПубликувам видеото в YouTube, Facebook и останалите по-големи и известни социални мрежи.\nСвързвам се с всички по-големи медии в България и ги моля за съдействие:\n26.01.2021 – Вторник\nСлед едно от предложенията за подкрепа направени във Фейсбук …\nТози Казус е Предоставен и На:\nМВР София. (priemna@mvr.bg)\nМинистерството на Здравеопазването. (delovodstvo@mh.government.bg)\nПрезидента на Република България. (priemna@president.bg)\nБлагодаря на Всички, Които Споделиха и Продължават да Споделят Своето Мнение и Препоръки във Фейсбук и Социалните Мрежи.\nЕто я Страницата с Фейсбук Публикацията + (Прочетете Коментарите):\nПак на 26.01.2021 – Вторник\nОтивам също до Първо РПУ на гр. Плевен за да пусна поредната 4-та жалба за психически тормоз.\nДнес оставих жалбата на портиера на Първо РПУ на гр. Плевен, защото той не ме допусна до деловодството поради ситуацията с корона вируса.\nДали жалбата ще бъде предадена, не мога да знам. Нямаше също така и как да взема изходящ номер.\nПодадох си и молба за нова лична карта, защото моята изтича скоро.\nРазбрах от приятел, че към община Плевен има звено, което вършило много добре работата си в такива ситуации.\nУтре на 27.01.2021 (сряда) ще подам сигнал и към тях.\nНа 26.01.2021 г. в 23:08 ч. подадох отново сигнал към 112 заради чукането, което за пореден път идваше отгоре.\nНе можах да повярвам, че този път от полицията се отзоваха.\nОтреагираха на сигнала доста бързо и бяха на адреса някъде към 23:20 ч. (за около приблизително 12 мин. след подаването на сигнала).\nДойдоха двама добре сложени, културни и отзивчиви мъже.\nЗададоха ни въпроси и се качиха до 4 етаж за да се опитат да установят дали има шум.\nЗа съжаление нямаше как да установят шумовете, защото това не е купон с постоянна музика.\nТропанията и скрибуцането върху пода на комшиите (тавана на дома ни) се появяват през различен период от време и имат различна сила на звука.\nТова става когато Божидар Костов Топалски извършва определени ремонтни дейности или просто когато ей така си чука наляво и надясно из апартамента (ако се окаже, че не прави ремонти, което ме съмнява).\nВероятно следващия път ще трябва тихо да поканя органите на реда на чаша кафе за 20-60 мин. за да могат лично да чуят различните шумове, които идват от горния апартамент.\nКазвам тихо, защото ако г-н “майстора” дочуе разговора ни на стълбищната площадка, вероятно ще спре временно работата си.\nНа 27.01.2021 г. в 12:00 на обяд се отзова и първата медия Bulgaria ON AIR.\nОт екипът им започнаха интервюто с нас по този казус.\nПосле се качиха до горния етаж, за да се опитат да влязат в контакт и с комшиите Божидар Костов Топалски и Илияна Иванова Христова\nНикой не им отвори естествено и те се върнаха в нашият апартамент за да довършат репортажа си.\nСлед което си заминаха.\nОблякох се и отидох да подам поредната жалба. Този път в община Плевен.\nДамата, която прие жалбата каза, че ще има развитие до 14 дена.\nМинах и през аптеката за да си купя Седатон за успокоение и заспиване, Бенелгин за главоболието, което ме мъчи вероятно в следствие на стреса и недоспиването в последните няколко месеца и Табокан.\nПосле отидох на една дълга и успокояваща разходка в природата.\nДали е добра идея вместо да гълтам лекарства и да чакам някой от органите на реда да се задейства, да издебна този психопат отгоре да излезе от апартамента и да му счупя и двете ръце?\nАко няма друг начин в края на краищата и това е начин.\nТака психическия тормоз и малоумната им простотия вероятно най-накрая ще спрат след почти 3 месеца продължителност.\nВ момента на осмия етаж имаме във входа нов собственик.\nИ там има силно тропане и дандания, но хората приключват с това преди 14:00 ч. следобед.\nАз също правих ремонт преди години.\nИмало е случаи моя майстор да работи в този период следобяд (между 14:00 и 16:00 ч.) и аз не го отричам.\nНо, да тропаш на хората на главите отгоре и да им пречиш да почиват вечерта и да спят през нощта, това е абсолютно безумие.\nТакива същества живеят над моя дом. Безумни лъжци, неосъзнати и злобни подобия на хора.\nЧаст №1 – вие се намирате на тази страница.\nПроследете Част №2 за Това, Как Продължава Историята Ето Тук …\n↓ Сподели ↓ в интернет сега, защото така ще помогнеш на някого!\nАвтора на уебсайт ivoignatov.com е Иво Игнатов (Ивцата). Иво е щастлив визионер, предприемач, инвеститор, ментор, автор, копирайтър, блогър, влогър, писател, интернет маркетър, уебмастър, приключенец, турист, спортист и други. Той създава този сайт, за да сподели своите печеливши познания, опита, и резултатите си, и за да помогне на 10 000 българи да създадат живота на мечтите си (за по-малко от 5 г.)\nАвтора на уебсайта е г-н Иво Игнатов (Ивцата). Той има тази мисия. 🙂 Иво създава този сайт, за да сподели своите печеливши познания, и за да помогне на 10 000 осъзнати българи да създадат живота на мечтите си за по-малко от 5 години. Виж Историята!\nПоследвай Иво в: YouTube | Facebook | Instagram | Twitter | Linkedin | TikTok\nСвали: 3-те Тайни Основи на Успеха\nCopyright © 2021 · Иво Игнатов | за мен | контакт | поверителност | карта | sitemap | pari.info | ivoignatov.info


Серия "А" сезон 2019/2020 - Страница 65 - ACMilan-bg.com ФОРУМ\nМнение от vik rossonero 96 » 26 яну 2020, 20:55\nКато гледам играта на Рома и Аталанта ще ни е нужно повече от чудо да ги изпреварим за влизане в четворката.\nМнение от Petar Zanev » 26 яну 2020, 20:59\n26 яну 2020, 20:55\nАко до края на меркатото не добавим поне 2 доста класни попълнения в халфовата линия нямаме шанс.\nДори и да го направим, пак трябва да се надяваме на 1-2 контузии при тях, които да доведат до кофти серии.\nСъстава ни към момента е максимум за борба за ЛЕ, а ако наистина заменим РР, Сусо и Пакета за американец от изпадащ в Б група, белгиец, който неможе да се наложи като титуляр дори в Реал Сосиедат и някой си там от Бенфика.... абе няма да се подобрят нещата...\nМнение от iLDiavolo » 26 яну 2020, 21:43\nМнение от S.Stefanov » 26 яну 2020, 22:23\nАз съм ги натиснал Х/2 ще видим.\nМнение от Lll » 26 яну 2020, 22:28\nМнение от Mr.Georgiev » 26 яну 2020, 23:32\nГатузо преби Ювентус\nМнение от Ne13sta » 26 яну 2020, 23:33\nМаестро Гатузо преподава футбол.\nВ духа на един култов пост.\nМнение от shevchenko_89 » 26 яну 2020, 23:46\nЕвала на Рино и Наполи, тактически супер мач. Не се хвърляха на атакаи, убиваха темпото, но при 2-те си чисти атаки ги думнаха. Накрая потрепериха все пак заради Кристиано, но въпреки това евала на Рино. Поне един миланист срази Юве. А въпреки това си мисля, че Рино с времето може да стане голям треньор. Има го хъса, желанието, раздаването. Просто трябва да усъвършенства тактики, смени и т.н.\nМнение от BANKERA » 26 яну 2020, 23:46\nВсяка загуба на затворниците е победа за футбола! Наполи беше крайно време да вземат някой мач след лошата серия, пък и тъкмо интригата за първото място да се задържи.\nМнение от Vas » 27 яну 2020, 00:03\nКакто казахте всяка загуба за тези мърши е празник за нас\nГатузо беше във вихъра след края на мача\nМнение от nik » 27 яну 2020, 00:26\n26 яну 2020, 00:29\nНикъде не съм писал, че Аталанта не играе добър футбол . Гледайки мача виждам , че Торино не иска да играе ! Не играе явно ! Защо ? , не знам . Ще видите Торино вторник на Сан Сиро . Така си и спомних мача на бергамаските миналия сезон срещу дъртата . Те Аталанта е ясно , че си играят , ама другите ?\nЗа да видиш повече от носа си , трябва да можеш ....\nДругото както казваш са глупости , особено за елементарните хора , които не виждат повече от носа си .\nМнение от Lll » 27 яну 2020, 16:35\nВ крайна сметка Лацио и братчедите скъсиха дистанцията до лидера.\nМнение от milanist_stz » 27 яну 2020, 16:45\nЛацио имат отложен мач. Ако го вземат, минават Интер. Искрено им пожелавам да се намесят в борбата. Всяка загуба за затвора е празник за футбола, браво на Рино и Наполи.\nМнение от Lll » 27 яну 2020, 16:52\nТака е. Лацио ако си вземат отложения мач, не само минават братчедите, но и се доближават до дъртата.\nМнение от George Weah » 27 яну 2020, 17:26\nПичове, това са Лацио - как ги виждате да конкурират, който и да е за титла? Същата работа като Рома преди години - уж все гонеха Лайнентус и накрая се нас*рат в 2-3 мача и айде - ойде коньо у реката! Тия са същите, имат един сезон изключение и това е.


Глисти- как да се справим без лекарства? - Д-р Атанас Михайлов - Форумът на мама Към съдържанието\nГлисти- как да се справим без лекарства?\nЗапочната от Mayap\n, Jul 16 2010 11:02 AM\nПубликувано 16 July 2010 - 11:02 AM\nРазгледах бибилиотеката и не видях тема за глистите, а това е тема, която сигурна съм вълнува всички мами. Аз самата съм на 37г и тази сутрин след изпиване на англ.сол /днес ми е плодов ден/ открих в изпражненията си глисти. Малко е да се каже, че съм притеснена- майка съм на две деца. Последните ми кръвни изследвания показаха желязодефицитна анемия и си мисля, че причината най-вероятно е в глистите. Моля за съвет Вас и всички мами- не мисля,че има смисъл да прибягвам до хапчета-разчитам на хомеопатия и бабани рецепти.\nПубликувано 17 October 2010 - 03:18 PM\nЗдравей Mayap! Моля те ако някой ти е дал отговор някъде другаде пиши какво си направила. Голямата ми дъщеря има глисти и давам Вермокс но..... не знам скептична съм. Края на Юни пак имаше... и сега пак.... не знам действа ли й! А да не казвам пък че изследванията излязоха отрицателни - но аз ги виждам....\nПубликувано 17 October 2010 - 07:59 PM\nминалата година голямата ми дъщеря имаше глисти.Д-р Михайлов ми даде тези указания :Най-добре да се счукат 1 кафяна чашка сурови тиквени семки и се разбъркат с малко. Вода. Да се вземат сутрин на гладно. След 1/2 час 1 суп лъж. рициново масло + чаша хладка вода. Пийте по чаша мрковен сок.Също има противоглистно действие.Хомеопатичен препарат Cina 5 (9) CH - 5 зрънца вечер преди лягане.Освен това се спазват определени изисквания!1. Ниско изрязани нокти2. Сутрин задължително се прави тоалет със сапун3. Бельото мръсно и чисто се глади! Мръсното бельо се глади от вътлешната страна с някаква непотребна кърпа ,която ще хвърлите. Горещата ютия се задържа на парчето на бельото4. чаршафите, на които се спи всяка сутрин се гладят на възможно най-високата ТИзтръскване на постелните покривки.5. Често миене на ръцете със сапун6. Никакво гризане на нокти и смукане на пръсти.7.Плодовете и зеленчуците също трябва добре да се мият.Честно казано тогава когато дъщеря ми имаше бях се побъркала от притеснение и тези неща ми се виждаха малко....бях в 7 мия месец бременна.Дадох и Вермокс таблетки през две седмици.\nЖивотът е твоята тетрадка...В нея ти имаш свободата да пишеш глупости, лъжи или...просто да скъсаш страницата.\nПубликувано 18 October 2010 - 04:43 PM\nЧестно казано съммного притеснена - не че няма да измрът гадовете но ....... това е втори път в рамките на 4-5 месеца въпреки че предния път резултатите от РИОКОЗ бяха отрицателни ама аз видях едно глистче. Сега пак видях едно глистче при срамните й устнив петък вечерта. Дадох Вермокс без да правим проби в събота. Вчера в акото й имаше доста измрели гадове включително едни по-дълги. А предния път нищо не изака. И тревожа се да не би да са някъв друг вид дето това не им действа.... или пък няколко гада..... Не я мия сутрин и не й гладя бельото но никога не ми се е оплаквала от парене или сърбеж отзад на дупето. А и аз самата не съм забелязала.Тя е оперирана преди две години от хидронефроза и сме много наблюдателни в това отношение. И държим страшно много на хигиената - няма навик да лапа нищо неизмито. Сама се бърше след тоалетна но си мие ръцете постоянно. А урината и акото следим редовно заради операцията. От къде дойдоха направо не знам!!! Оня ден рече че в леглото й в детската градина имало друга нощничка.... Възможно ли е нещо...? Вече ще я мия и сутрин но направо съм притеснена..... много!\nПубликувано 18 October 2010 - 07:42 PM\nЯйцата на глистите са много устойчиви на външни влияния и даже и да сте изчистили...... просто едно яйце останало по чаршафа и попаднало в устата е достатъчно. Възможно е като е играла в пясъка,от животно около вас, от недобре измити плодове и зеленчуци. Не се обвинявайте. Не можете да ги видите и просто око за да я предпазите. Просто хигиената трябва да се следи. Дъщеря ми хем е на 13 години и пак ги имаше,какво да мислим за едно лазещо или ходещо малко дете.Щом казвате,че има и по големи е възможно да не са само острици ами и друг вид глисти а те се лекуват с друго дозировка на лекарството. Предполагам сте прочели листовката на Вермокса.Остриците имат 21 ден цикъл на живот и затова се правят две контроли в ХЕИ през 20 и 10 дни за да се види резултата .Това,което ви писах в първия пост е напътствието на лекаря в ХЕИ,не са мои измишльотини.Те глистите излизат да снаесат яйца нощно време и затова трудно можете да забележите дали се чеше.Ето тук има и една статия за прочистване: http://www.zemianaza...om/archives/162Успех!\nПубликувано 19 October 2010 - 10:47 AM\nfeia6911 благодаря ти още веднъж!Не съм си и помисляла че това което си писала са измишльотини от теб защото съм ги срещала в редица статии които съм изчела - тях а и други дори. А за по-дългите - в някои статии пише че глистите достигат дължина 15-20 см. Но пък на други това го пише за кръглия червей??? И честно съм объркана. Личната лекарка каза че няма проблеми и че ще се изчисти. Щом съм ги видяла че са умрели значи Вермокса действал. Да ама за кръглия червей дозировката и начина на даване са други и аз съвсем съм притеснена вече..... Чудя се дали да не я водим на паразитолог. Ние сме от област Стара Загора и до колкото помня детски такъв предния път като координати намерих само на един. Съответно не работи със здравна каса съответно....... едно 30 лв не мърдат. Нямам представа какво прави той но ще има и изследвания така че....... и изобщо........ Горе\nПубликувано 19 October 2010 - 11:09 AM\nЗдравната каса не поема паразитологията.\nВ хЕИ имат лаборатория и поне тук в Русе цената е 5 лева за глисти.\nПубликувано 19 October 2010 - 04:41 PM\nЮни месец като ходехме в РИОКОЗ цената беше 2,5 но може и да се е вдигнала. Но това беше само за глисти - не знам има ли изследване и колко струва за други паразити. А и не искам да ми плаща здравната каса но защо пък да няма направления или пътеки или както там им казват за паразитолог... не съм наясно Горе\nПубликувано 19 October 2010 - 08:00 PM\nЮни месец като ходехме в РИОКОЗ цената беше 2,5 но може и да се е вдигнала. Но това беше само за глисти - не знам има ли изследване и колко струва за други паразити. А и не искам да ми плаща здравната каса но защо пък да няма направления или пътеки или както там им казват за паразитолог... не съм наясно Когато големите ми деца ходеха на градина беше безплатно,после сестра ми казваше,че ги е поемала ЗК,но май от 1 година са спрели да поемат.Честно казано за 5 лева няма да ходя и да вися по опашки пред JP ,после в другия край на града за изследване. По евтино и по малко нерви ми струва да си платя услугата.\nПубликувано 20 October 2010 - 09:47 AM\nВъв връзка с чакането и парите и т.н. - Първо ще кажа че сме от гр. Раднево и тук при нас РИОКОЗ няма - имаме в областния град Стара Загора и той е на около 30-35 км от нас. В нашата болница иначе има една сестра която всяка сряда приема изследвания за градина - ако и онова с тиксото на стъкълце. Носиш ги сряда сутрин и следващата сряда са готови - защото пътуват до Стара Загора и т.н. Струвяше 31 или 33 лв не помня точно. При първото съмнение JP-то каза да дадем изследване /това с тиксото/ тук при тази сестра и честно казано не питах колко ще струва и изобщо може ли само това изследване защото не ми се чакаше една седмица - щях да се побъркам. Просто отидохме да занесем пробата, платихме 2,5 и тръгнахме а на другия ден ги взехме. Бяха отрицателни и за това казаха че няма нужда от второ изследване но аз реших преди дам Вермокс да съм сигурна /нали бях видяла едно глистче/ и пуснахме още едни. И те отриц. Питах жената там може ли да съм видяла един глист а в същност детето да няма - а тя каза че щом има един значи има още и че няма начин как ако има да не се хване с това изследване.... За това дадох Вермокс като се върнахме след втория отрицателен резултат и две седмици след това пак. Но явно не се е изчистила или и аз не знам какво е станало. И другото което ме притеснява е че първия път не намерих нито други живи глисти в акото й преди Вермокса нито пък измрели след него....... А този път измрели си имаше и то още на другия ден. Сега съм решила да питам в РИОКОЗ направо какво трябва да направя за изледване за всички паразити или там за които правят и две или три седмици след третия Вермокс ще ги направим.


Китай джинджифил Пластмаса Чесън Шлайфане ренде абрихт Slicer резачка кухня прибор инструмент Доставчици и Производители - Ningbo Guangmu железария ООД\nУ дома > Продукти > кухня Съдове и Джаджи > пластмаса чесън резачка > джинджифил Пластмаса Чесън Шлайфане ренде абрихт Slicer резачка кухня прибор инструмент\nджинджифил Пластмаса Чесън Шлайфане ренде абрихт Slicer резачка кухня прибор инструмент\nние захранване джинджифил Пластмаса Чесън Шлайфане ренде абрихт Slicer резачка кухня прибор инструмент за Повече ▼ от Шестнайсет години, ние сте професионален производител в барбекю и кухня продукти ,coverвg най-много на Европа и на Северна и Южна Америка пазар. ние сте expectвg да стане Вашият дълго термин партньор в Chвa.\nНие доставяме Джинджър Пластмасов чесън шлифовъчен ренде Slicer Cutter Cutter за кухненски прибори за повече от 16 години, ние сме професионален производител в барбекю и кухненски продукти, покриващи по-голямата част от Европа и пазара на Америка. Очакваме да станем ваш дългосрочен партньор в Китай.\n1.Продукт Въвеждане на джинджифил пластмаса чесън шлифовъчен ренде режещ инструмент за рязане на кухненски прибори инструмент\nДжинджифил Пластмасов чесън шлифовъчен ренде Slicer Cutter Кухненски прибор Инструмент Лесно резени скилидки чесън с минимални усилия. Ningbo Guangmu Hardware Co., Ltd.\n2.Продукт на продукта (спецификация) на джинджифиловата пластмасова чесън за шлайфане\nКухненска посуда инструмент\nДжинджифил Пластмасов чесън шлифовъчен ренде Slicer Cutter машина за кухненски прибори\nSS + ABS\n3. Характеристика на продукта и приложение на джинджифиловата пластмасова чесън за шлайфане на ренде за подстригване на косачка за кухня\nИнструмент за прибори\nЛесно режете скилидки чесън с минимални усилия. Две неръждаема стомана остриетата ви позволяват да избирате между филийки или да ги нарежете на малки кубчета. Вграден ренде върху контейнера ви позволява да смилате и чесъна.\nКубът е проектиран да поддържа ръцете ви чисти и без място без мирис скилидката на острието и затворете капака, за да режете и нарежете. Подвижният контейнер ще събере чесъна, така че не е нужно да ги докосвате. Раздел плъзгане премахва остатъчните кори и острието може лесно да се отстрани за почистване.\nСъздаден е да ви помогне да смачкате, нарязвате, режете, нарязвате на кубчета и чесъна с кайма минимални усилия. Почистването също е бриз със сменяеми части, които са всички миялна машина.\nНие от Kitchen Gizmo се гордеем ако не прескачате ъгли или намалявате разходите, само най-доброто ще направите. Изработена форма отгоре качествени материали е безопасна за храна, безопасна за миене на съдове и BPA.\nЕдна пластмаса чесън резец с цветна кутия пакет\nразмер на картонената кутия: 39 * 37 * 19см, 50бр. / кашон\nГорещи маркери: джинджифил Пластмаса Чесън Шлайфане ренде абрихт Slicer резачка кухня прибор Инструмент, Китай, производители, доставчици, фабрика, изработен в Китай, търговия на едро, Индивидуално, Безплатно Проба, отстъпка FDA, Най-новият, dueable, фантазия\nджинджифил Чесън Шлайфане рендеджинджифил Чесън резачкаджинджифил Шлайфане рендеЧесън Шлайфане рендекухня Шлайфане рендеШлайфане рендеабрихт Slicer резачкаджинджифил абрихт Slicer резачкаЧесън абрихт Slicer резачкакухня абрихт Slicer резачка\nкухня помощ 3-в-1 пластмаса джинджифил Чесън Натиснете куб\nлесно Чесън Натиснете Чесън Chopper, Mini Чесън Натиснете, Чесън Crusher, Чесън Dicer, траен Пластмаса с неръждаема стомана Blades


СЕРТИФИКАЦИОННИ ПРОЦЕСИ – MG Global\nСертификационният процес на системите за управление следва общ метод, който съответства с ISO стандартите – ISO 9001, ISO 14001, ISO 45001, ISO 50001, ISO 27001, ISO 22000. Има някои малки разлики за специфични стандарти като IATF 16949, за които ще се радваме да Ви разясним подробно когато отправите запитване.\nОдитирането се извършва от MG Global по специфичните изисквания на избрания от Вас стандарт. То се състои от две задължителни посещения за първоначален сертификационен одит (обяснено по-долу). Моля имайте в предвид, че Вие трябва да бъдете в състояние да докажете, че Вашата система за управление е напълно действаща от минимум три месеца и е била обект на пълен цикъл на вътрешни одити.\nСертификати се издават от MG Global при успешно приключване на етап 2 на оценяването. Сертификацията се поддържа чрез програма от годишни контролни одити и ре-сертификационен одит през третата година.\nАко одиторът идентифицира някои основни несъответствия, процесът на сертификация не може да бъде финализиран и да бъде издаден сертификат, докато не се предприемат и бъдат проверени съответните коригиращи действия.\nКонтролните одити се провеждат периодично за гарантиране съответствието с изискванията на избрания стандарт и че то се поддържа през трите години на сертификационния цикъл.\nМоля, свържете се с нас на: +359 884 517 090 или info@nqa.bg


Зад Кадър Българско кино на топ цена — Orange Center\nАнтон Кръстев, известен кинооператор, жена му Диана и техният 12-годишен син Антоан, живеят в София през 70-те години на миналия век. Когато Антон започва да получава застрашаващи живота му пристъпи на астма, Диана решава, че със сина си трябва да замине за Западен Берлин, където живее майка й. Антон остава в България. Живота на сина е спасен, но този на бащата, един от най-успешните кинооператори на България, е унищожен.\nВ ролите: Иван Бърнев, Касиел Ноа Ашер, Ясен Атанасов, Цветана Манева, Стоян Алексиев, Валентин Ганев, Койна Русева, Стефан Мавродиев, Гергана Плетньоваи др.\nИнформация за “Зад Кадър”\nРежисьор\tСветослав Овчаров\nСценаристи\tХристо Тотев\nКорпус за бързо реагиране Станислав Дончев\nМисия Лондон Димитър Митовски\nПоследно лято Христо Христов


Мъж се прострелял по невнимание - Parvomai.NET\nСалата със зеле\nЖелая те, искам те, не мога да спя без теб, искам да те усещам през нощта, пот се стича по тялото ми...ХАЙДЕ БЕ, ШИБАН КЛИМАТИК, БАЧКАЙ!!!\nМъж се прострелял по невнимание\n15:28, 24 фев 2012 г.\nМъж от Караджалово се простреля по невнимание вчера. По думи на пострадалия Е.П./ 57 г./, той се бил самонаранил в бицепса на едната ръка при почистване на ловна пушка във вилата си край река Марица близо до село Скобелево. Мъжът е настанен в болница в Пловдив. Работата по изясняване на причините и обстоятелствата по инцидента продължават служители от РУП-Първомай.\nБюлетините за предстоящия вот пристигнаха в Хасково\n- Единайсет без пет.\n- Значи шест, така ли?\nПредстои удължаване на срока за подмяната на водопровода в Бяла река\nРазтопеният сняг наводни Виница


Фактори, определящи качеството на парфюмите – Planini Info\nПарфюмерията е едновременно наука и изкуство. Определянето на качеството на едни парфюми е субективно, защото за някои балансът на съставките е важен, а за други дълбочината, сложността и дълготрайното действие маркират разликата между завладяващ аромат и този, който е незабележим.\nИма четири основни класификации на концентрацията на парфюми: парфюм с между 15% и 30% ароматни съединения; парфюмната вода съдържа 8–15%; тоалетната вода варира от 4% до 8%; одеколонът има между 2% и 5% ароматни съединения. Но как можете да определите качеството на ароматите? Определят ги няколко фактора.\nТрябва да съдържат качествени съставки\nКачествените парфюми, като тези предлагани във fra.bg, съдържат качествени етерични масла. Качествените суровини водят до качествен продукт. Важно е купувачът да бъде запознат с процеса на производство на парфюмите, за да оцени дали той е правилен.\nОценете репутацията на продавача\nПовечето покупки на фалшиви парфюми могат да бъдат избегнати, ако купувате от реномиран продавач, какъвто е сайтът fra.bg. Бъдете внимателни, за да не загубите пари.\nЦената също е показателна\nРазходите могат да бъдат очевиден еталон, когато става въпрос за оценка на качеството на ароматите. Етеричните масла не са евтин материал, тъй като за тяхното извличане и преработка са нужни много време и усилия, които струват пари.\nОбърнете внимание на трайността на аромата\nОригиналните парфюми надвишават своите имитатори по отношение на дълготрайността на аромата и ефективността, което ги прави по-добри в дългосрочен план. Отворените бутилки с автентични парфюми трябва да запазят ароматите си от 6 до 18 месеца. Евтините отворени бутилки с парфюм ще загубят аромата си в рамките на седмици или няколко месеца.\nЗнайте какви нотки трябва да има парфюмът\nКогато изследвате парфюм, който ще закупите, е важно да знаете дали в него има основна единична нотка или той е сложен аромат. Когато проверявате автентичността на парфюм с една основна нотка, обърнете внимание дали ароматът мирише странно и дали ароматът съвпада с описанието, посочено на уебсайта на производителя.